Oficiālais Vēstnesis L 269 , 10/10/2001 Lpp. 0005 - 0006



Komisijas Regula (EK) Nr. 1971/2001 (2001. gada 9. oktobris), ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu, tā kā: (1) Saskaņā ar Regulas (EEK) Nr. 2081/92 5. pantu Beļģija ir nosūtījusi Komisijai pieteikumu par to, lai nosaukumu "Pâté Gaumais" reģistrētu kā ģeogrāfiskās izcelsmes norādi. (2) Saskaņā ar Regulas (EEK) Nr. 2081/92 5. pantu Spānija ir nosūtījusi Komisijai trīs pieteikumus par to, lai nosaukumus "Aceite del Bajo Aragón", "Sierra de Cazorla" un "Arroz de Valencia" vai "Arròs de València" reģistrētu kā cilmes vietu nosaukumus, un divus pieteikumus par to, lai nosaukumus "Botillo del Bierzo" un "Alcachofa de Tudela" reģistrētu kā ģeogrāfiskās izcelsmes norādes. (3) Saskaņā ar minētās regulas 6. panta 1. punktu konstatēts, ka visi seši pieteikumi atbilst visām minētajā regulā paredzētajām prasībām, jo īpaši tajā ziņā, ka pieteikumos iekļauta visa informācija, kas vajadzīga saskaņā ar tās 4. pantu. (4) Komisija nav saņēmusi iebildumus saskaņā ar Regulas (EEK) Nr. 2081/92 7. pantu attiecībā uz šīs regulas pielikumā norādītajiem nosaukumiem pēc to publicēšanas Eiropas Kopienu Oficiālajā Vēstnesī [3]. (5) Minētie nosaukumi tādēļ ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi tie ir jāaizsargā visā Kopienā kā aizsargāti cilmes vietu nosaukumi vai aizsargātas ģeogrāfiskās izcelsmes norādes. (6) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 1356/2001 [5], IR PIEŅĒMUSI ŠO REGULU. 1. pants Nosaukumus, kas minēti šīs regulas pielikumā, ar šo iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) vai aizsargātas ģeogrāfiskās izcelsmes norādes (AĢN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 9. oktobrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 324, 21.12.2000., 26. lpp. [3] OV C 9, 12.1.2001., 2. lpp.OV C 11, 13.1.2001., 2. lpp.OV C 42, 8.2.2001., 2. lpp.OV C 42, 8.2.2001., 5. lpp.OV C 51, 16.2.2001., 2. lpp. unOV C 56, 22.2.2001., 2. lpp. [4] OV L 327, 18.12.1996., 11. lpp. [5] OV L 182, 4.7.2001., 25. lpp. -------------------------------------------------- PIELIKUMS EIROPAS KOPIENAS DIBINĀŠANAS LĪGUMA I PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Gaļas produkti SPĀNIJA Botillo del Bierzo (AĢN) Eļļas un tauki Olīveļļas SPĀNIJA Sierra de Cazorla (ACN) Aceite del Bajo Aragón (ACN) Svaigi un pārstrādāti dārzeņi SPĀNIJA Alcachofa de Tudela (AĢN) Graudaugi SPĀNIJA Arroz de Valencia vai Arròs de València (ACN) Citi produkti, kas minēti I pielikumā BEĻĢIJA Pâté gaumais (AĢN) --------------------------------------------------